**KLAIPĖDOS MIESTO SAVIVALDYBĖS TARYBA**

**KLAIPĖDOS MIESTO AKADEMINIŲ REIKALŲ TARYBOS PRIE KLAIPĖDOS MIESTO SAVIVALDYBĖS TARYBOS POSĖDŽIO PROTOKOLAS**

2022-05-11 Nr. TAR1-92

Posėdis įvyko 2022 m. gegužės 11 d. (13.00 – 14.00 val.)

Posėdžio pirmininkas Viktor Senčila, Klaipėdos miesto savivaldybės tarybos narys.

Posėdžio sekretorius Agnė Kovalenkaitė, Klaipėdos miesto savivaldybės Jaunimo ir bendruomenių reikalų koordinavimo grupės vyriausioji specialistė.

Dalyvavo: Edmundas Kvederis, Rima Mickienė, Vilija Prižgintienė, Viktor Senčila, Aistė Valadkienė, Angelė Lileikienė, Jolanta Mileškienė, Rita Vaičekauskaitė, Viktorija Giedraitienė, Arvydas Vaitkus, Ričardas Zulcas, Aistė Motekaitienė, Gražina Markvaldienė, Viktorija Palubinskienė, Violeta Petrušienė.

Svečiai: Žymantė Petraitienė Klaipėdos jaunimo užimtumo skyriaus vyriausioji specialistė, Greta Meškauskienė VšĮ „Klaipėdos šventės“, Deividas Petrolevičius Klaipėdos miesto savivaldybės vyriausiasis patarėjas.

DARBOTVARKĖ:

1. Klaipėda – Europos jaunimo sostinė 2021 rezultatų pristatymas (*pranešėjas G. Meškauskienė);*

2. Klaipėdos Regioninio karjeros centro pristatymas (*pranešėjas* *Ž. Petraitienė);*

3. Kiti klausimai.

1.SVARSTYTA. Klaipėda – Europos jaunimo sostinė 2021 rezultatų pristatymas (*pranešėjas G. Meškauskienė);*

Greta Meškauskienė pristatė Klaipėda – Europos jaunimo sostinė 2021 projekto veiklas ir rezultatus.

Arvydas Vaitkus uždavė tris klausimus:

1. Kam teikiate sprendimų projektų kur negavote grįžtamojo ryšio? 2018 metais buvo patvirtinta mėlynojo proveržio strategija, kurioje buvo įsipareigota didinti miestiečių skaičių.
2. Kokie trys svarbiausi jaunimo norai, kuriais galima paskatinti jaunimą likti Klaipėdoje?
3. Kokia svarbiausia išliekamoji projekto vertė?

Greta Meškauskienė atsakė

Rita Vaičekauskaitė Ar jūs paskaičiavote koks amžius jauno žmogaus, kuris gyvena Klaipėdoje?

Greta Meškauskienė atsakė

NUTARTA. Išklausyta informacija

2. SVARSTYTA. Klaipėdos regioninio karjeros centro pristatymas (*pranešėjas* *Ž. Petraitienė);*

Žymantė Petraitienė pristatė Klaipėdos regioninio karjeros centrą.

Viktoras Senčila uždavė klausimus:

1. Kada įvyko Jūsų tinklo formavimas arba reorganizavimas.
2. Kiek žmonių dirba su šiuo projektu?
3. Kaip jūs skleidžiate žinią apie savo veiklą?

Žymantė Petraitienė atsakė į klausimus

 Arvydas Vaitkus Kokios pagrindinės priežastys dėl specialistų trūkumo apie kurį kalba verslas ir apie jaunimo sunkumus įsidarbinant ir siekiant karjeros?

Žymantė Petraitienė atsakė į klausimą.

Arvydas Vaitkus Galbūt galėtų šią situaciją pakomentuoti aukštųjų mokyklų vadovai?

Angelė Lileikienė teigė, jog svarbu plėtoti socialines partnerystes. Svarbu prisiminti jog aukštosios mokyklos reaguoja į visuomenės pokyčius, kurie apima ekonominius ir socialinius pokyčius. UŽT teikia specialistų poreikį ir dalyvavome karjeros parodoje ir moksleiviai nori būti vadybininkai teisininkai ir kt. Moksleiviai sako kad STEAM kryptyse sunku mokytis. Stojant į AM svarbu atrinkti motyvuotus jaunuolius. Taip pat yra ir kitų svarbių detalių siekiant užtikrinti verslo ir jaunimo norus.

Gražina Markvaldienė pasisakė kad ši problema yra išlikusi iš seniau. Regioninio karjeros centro kūrimo idėja prisideda prie tarpžinybinio bendradarbiavimo tarp bendrojo ugdymo ir aukštųjų mokyklų stiprės. Dėkoju už posėdį ir suteiktą informaciją.

NUTARTA. Išklausyta informacija

3.SVARSTYTA: Kiti klausimai

Viktor Senčila pateikė informaciją apie planus reorganizuoti VšĮ „Klaipėda ID“ ir Klaipėdos miesto turizmo ir kultūros informacijos centrą. Siekiama sujungti šias įstaigas įkurianti naują įstaigą. Po reorganizavimo veikiančios įstaigos tikslai bus nustatyti po įstaigos sujungimo. Mums svarbu, kad įstaigos tiksluose būtų numatyti talentų pritraukimas ir miesto įvaizdžio formavimas tęsiant jau pradėtas veiklas.

Viktorija Giedraitienė pasisakė, jog šiuo metu vyksta Klaipėdos miesto įvaizdžio kampanija „Kol jaunas“ tai kviečiu sekti socialiniuose tinkluose naujienas ir tikisi jog teigiami studentų, stojančių į Klaipėdos miesto aukštąsias mokyklas pokyčiai bus rudenį.

NUTARTA. Išklausyta informacija

|  |  |  |
| --- | --- | --- |
| Posėdžio pirmininkas |  | Viktor Senčila |
| Posėdžio sekretorius |  | Agnė Kovalenkaitė |